লন্ডনে সিরিজের পঞ্চম ও শেষ টেস্টের দ্বিতীয় দিন সফরকারী দলের প্রথম ইনিংসের ২৯তম ওভারে ভারত দলপতি বিরাট কোহলির বিপক্ষে লেগ বিফোরের আবেদন রিভিউতে ভেস্তে যায়। বোলার ছিলেন এন্ডারসন। কোহলিকে শিকার করতে না পারায় ক্ষিপ্ত হয়ে উঠেন এন্ডারসন। ওভার শেষে অন-ফিল্ড আম্পায়ার শ্রীলংকার কুমার ধর্মসেনা সাথে তর্ক করেন এবং আম্পায়ারের কাছ থেকে টুপি-জ্যাকেট অশোভন ভাবে কেড়ে নেন তিনি। তাই দিন শেষে অন-ফিল্ড আম্পায়ারদের সহায়তায় এন্ডারসনকে জরিমানা করেন ম্যাচ রেফারি। অবশ্য নিজের দোষ স্বীকার করে নিয়েছেন এন্ডারসন। তাই আর শুনানির প্রয়োজন পড়েনি। এমনকি নিজের শাস্তিও মেনে নিয়েছেন এন্ডারসন।